EP arvates sõltus ELi sujuv toimimine lepingule lisatud deklaratsioonis  teatavaks tehtud Euroopa tuleviku üle peetava mõttevahetuse tulemustest, kusjuures mõttevahetus pidi kulmineeruma lepingu reformiga 2004. aastal. Sellega seoses nõudis parlament kindlalt, et järgmine valitsustevaheline konverents peab toimuma traditsioonilisest mudelist põhjalikult erinevalt: tegemist peaks olema läbipaistva protsessiga, millesse on kaasatud Euroopa Parlamendi ja riikide parlamentide liikmed, komisjon ja tavainimeste panus ning mis peaks lõppema põhiseaduse tüüpi dokumendi koostamisega.